**Ռիտա Ալեքսանդրի Սարգսյան** (օրիորդական ազգանունը՝ *Դադայան*, մարտի 6, 1962(1962-03-06), Ստեփանակերտ, Ադրբեջանական ԽՍՀ, ԽՍՀՄ - նոյեմբերի 20, 2020(2020-11-20), Գերմանիա), Հայաստանի 3-րդ նախագահ Սերժ Սարգսյանի կինը։

Պատանեկություն
--------------

Ծնվել է 1962 թվականի մարտի 6-ին, Ստեփանակերտում։

Կրթություն
----------

Ավարտել է Ստեփանակերտի Ալեքսանդր Գրիբոյեդովի անվան 3-րդ միջնակարգ դպրոցը՝ ստանալով երաժշտական կրթություն։

Աշխատանքային գործունեություն
----------------------------

Որոշ ժամանակ աշխատել է մանկապարտեզում որպես երաժշտության ուսուցչուհի։ Ստեփանակերտից Երևան տեղափոխվելուց հետո չի աշխատել։

Հասարակական գործունեությունը
----------------------------

Ռիտա Սարգսյանը 2010 թվականից «Նվիրիր կյանք» արյան քաղցկեղ և այլ ծանր հիվանդություններ ունեցող երեխաների բարեգործական հիմնադրամի հոգաբարձուների խորհրդի պատվավոր նախագահն էր։ Հիմնադրամը ստեղծվել է 2009 թվականին և 2017 թվականի դրությամբ աջակցում է 495 երեխայի։ Հիմնադրամի և Առաջին տիկնոջ ջանքերով լիովին վերակառուցվել և վերազինվել է ՀՀ ԱՆ «Պրոֆ. Ռ.Յոլյանի անվան արյունաբանական կենտրոնը», որտեղ գործում է տարածաշրջանային նշանակության ոսկրածուծի փոխպատվաստման բաժանմունք և ցողունային բջիջների լաբորատորիա։

Ծրագրի շահառուներից է նաև Պրոֆ. Ռ.Յոլյանի անվան արյունաբանական կենտրոնի ամենածանր հիվանդը, ում, Ռիտա Սարգսյանի խնդրանքով ՌԴ առողջապահության նախարարը հրավիրեց Մոսկվա և հաջողվեց փրկել 10 ամյա երեխայի կյանքը։

2011 թվականին Ռիտա Սարգսյանը ստեղծել է «Արագիլ» հիմնադրամը, որի հոգաբարձուների խորհրդի պատվավոր նախագահն էր։ Հիմնադրամի նպատակն է աջակցել սոցիալապես անապահով զույգերին՝ արհեստական բեղմնավորման միջոցով երեխա ունենալ։ 2018թ. դրությամբ «Արագիլ» հիմնադրամի օգնությամբ աշխարհ է եկել 500 երեխա։

Ռիտա Սարգսյանի ջանքերով 2012 թվականի ապրիլի 2-ին ստեղծվել է «Աուտիզմ» ազգային հիմնադրամը։ Առաջին տիկինը հիմնադրամի հոգաբարձուների խորհրդի պատվավոր նախագահն էր։ «Աուտիզմ» հիմնադրամի միջոցներով կառուցվել է դպրոց, որտեղ հաճախում է աուտիզմ ախտորոշում ունեցող 200 երեխա։

Առաջին տիկնոջ հովանու ներքո անցկացվել են Արամ Խաչատրյանի անվան միջազգային մրցույթները, «Վերադարձ» միջազգային մրցույթ-փառատոնը, «Վերածնունդ» դասական երաժշտության փառատոնը, Հայաստանի պետական ֆիլհարմոնիկ նվագախմբի Երևանյան միջազգային փառատոնը, «Նոր անուններ» մանկական միջազգային մրցույթ-փառատոնը, «ԱրմՄոնո» թատերական միջազգային փառատոնը, «Թումանյանական հեքիաթի օր» տիկնիկային միջազգային փառատոնը և բազմաթիվ այլ միջոցառումներ։

Ընտանիք
-------

Ռիտա Սարգսյանը ամուսնացած էր Սերժ Սարգսյանի հետ և ուներ երկու դուստր և 5 թոռ։

Մահ
---

2020 թվականի նոյեմբերի 16-ին Ռիտա Սարգսյանը ծայրահեղ ծանր վիճակում տեղափոխվել էր «Նաիրի» բժշկական կենտրոն։ Նրա մոտ ախտորոշվել էր COVID-19։ Նոյեմբերի 20-ին երրորդ նախագահի գրասենյակը տեղեկացրեց, որ Ռիտա Սարգսյանը մահացել է։

Ծանոթագրություններ
------------------

1. ↑
2. 1 2 3  «Ռիտա Սարգսյան Հայաստանի Առաջին տիկին - Արխիվ - Հայաստանի Հանրապետության Նախագահ». *president.am*. Վերցված է 2023 թ․ նոյեմբերի 27-ին.
3. ↑  «ՀՀ առաջին տիկինն արյունաբանական կենտրոնում բուժվող երեխաների օրը տոն դարձրեց». *armenpress.am*. Վերցված է 2023 թ․ նոյեմբերի 27-ին.
4. ↑  *Ռիտա Սարգսյան.«Ի սրտե»․Առաջին տիկնոջ հոգածության ոլորտներում աշխատանքի արդյունքն ակնհայտ է նաև այսօր*, Վերցված է 2023 թ․ նոյեմբերի 27-ին
5. ↑  Ռիտա Սարգսյանն արդեն երկու շաբաթ է գտնվում է ծայրահեղ ծանր վիճակում. նոր մանրամասներ
6. ↑  Մահացել է Ռիտա Սարգսյանը

Արտաքին հղումներ
----------------

* «Լույս ես, ի սրտե». ֆիլմ` նվիրված Ռիտա Սարգսյանի հիշատակին։

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Սերժ Սարգսյան |
| --- |
|  |
| Առաջին նախագահություն (2008-2013) | • |
|  |
| Երկրորդ նախագահություն (2013-2018) | • |
|  |
| Ներքին քաղաքականություն | Բողոքի ակցիաներ Երևանում (2008) |
|  |
| Արտաքին քաղաքականություն | • |
|  |
| Ընտրություններ | Նախագահական-2008 • Խորհրդարանական-2013 • Նախագահական-2003 • Խորհրդարանական-2017 |
|  |
| Քննադատություն | • |
|  |
| Ընտանիք | հայրը՝ Ազատ Սարգսյան • մայրը՝ Նորա Սարգսյան• կինը՝ Ռիտա Սարգսյան • դուստրերը՝ Անուշ Սարգսյան (ամուսինը՝ Միքայել Մինասյան) և Սաթենիկ Սարգսյան (ամուսին՝ Հայկ Խաչատրյան) • եղբայրներ՝ Ալեքսանդր Սարգսյան և Լևոն Սարգսյան |
|  |
| Այլ | Պարգևներ և կոչումներ • Որ ի՞նչ անես • Արտասահմանյան ուղևորություններ |
|  |
| Պորտալ:Հայաստան |

 |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա |

 |